section_heading: Uspon na vlast
paragraph_text: U međuvremenu po već uhodanom pravilu, Ras Ali II. od Bedžemdera postavio je za etiopskog cara u Gondaru svog favorita Ivana III., čak ga je prisilio da se oženi njegovom majkom Menen Liben Amede. Ta žena je bila stvarna vladarica u sjeni, iza svog muža i sina, ona je uredila da se mladi Kasaj oženi za njenu unuku Tevabeč Ali, te da mu se dodijeli naslov vojnog zapovjednika dejazmača. Time ga je htjela čvršće vezati uz svog sina i sebe.<ref>Rubenson, King of Kings, str. 36-39